section_heading: Politička događanja
paragraph_text: Umjesto njih Egiptom su (od 664. pr. Kr., punih osam godina prije smrti Tanutamuna) vladari faraoni dvadeset šeste dinastije, koje su postavili Asirci. Psamtik I. bio je prvi kojem su Asirci priznali tituli vladara Gornjeg i Donjeg Egipta. U 54 godine vladavine on je donio stabilnost, vladao je iz grada Saisa. Četiri sljedeća vladara iz Saisa nastavilis u voditi zemlju u razdoblje mira i napretka 610. – 526. pr. Kr. nažalost po njihovu dinastiju na bliskom istoku je jačala nova sila &ndash; Perzija. Nasljednik Amazisa II., Psamtik III., bio je jedva godinu dana na vlasti kada se 525. pr. Kr. morao suočiti sa snagom Perzije kod Pelusiuma. Perzijanci su već zauzeli Babilon, i Egipat se jednostavno nije mogao oduprijeti. Psamtik je poražen i nakratko je pobjegao u Memfis, ali je naposljetku uhvaćen i smaknut kod Suze, glavnog grada perzijskog vladara Kambiza II., koji je tada službeno preuzeo titulu faraona.